b'\n_START_ARTICLE_\nNola\n_START_SECTION_\nHistoria\n_START_PARAGRAPH_\nKunnan alueella on ollut asutusta jo pronssikaudella. Nolan esihistoriallisesta kyl\xc3\xa4st\xc3\xa4 (Villaggio Preistorico di Nola), joka on aikoinaan j\xc3\xa4\xc3\xa4nyt Vesuviuksen purkauksen alle, on kaivettu asumuksia ja esineist\xc3\xb6\xc3\xa4 varhaispronssikaudelta 1800 eaa. Esineist\xc3\xb6 on n\xc3\xa4ht\xc3\xa4vill\xc3\xa4 Nolan arkeologisessa museossa, Museo Archeologico di Nola. Muita n\xc3\xa4ht\xc3\xa4vyyksi\xc3\xa4 ovat 1300-luvulta per\xc3\xa4isin oleva kirkko Chiesa di San Biagio, sek\xc3\xa4 vuonna 1900 tulipalon j\xc3\xa4ljilt\xc3\xa4 korjattu Duomo di Nola. _NEWLINE_Rooman keisari Augustus kuoli Nolassa vuonna 14. _NEWLINE_Italialainen filosofi Giordano Bruno on kotoisin Nolasta. _NEWLINE_Nolassa j\xc3\xa4rjestet\xc3\xa4\xc3\xa4n vuosittain uskonnollinen Liljafestivaali Festa dei Gigli. _NEWLINE_Nola sijaitsee Napolin kaupungin l\xc3\xa4hist\xc3\xb6ll\xc3\xa4 kahden vilkkaan valtatien risteyksess\xc3\xa4, ja sinne on rakennettu suuri ostoskeskus Vulcano Buono.'